SAN FERNANDO CITY, LA UNION - An-anupen pay laeng dagiti otoridad ti maysa a 27-anyos a babai a mapapati a nangtakaw kadagiti nginginaen a ramit ti kadendennana nga American national sadiay Brgy. Ili Norte, San Juan.
Ti biktima ket nabigbig a ni Donald Gittin, 71-anyos, American, bayat a ti suspek ken live-in partner-na ket nabigbig a ni Aleli Amante, 27 manipud Zambales.
Segun ken ni Gittin, immunan a tinakaw ti babai pasado ala-1:00 idi malem kalman ti passport-na, bank book ken dadduma pay a nginginaen nga alikamen sakbay a pimmanaw.
Rimuar met iti balay ni Gittin tapno sapulenna ti babai ngem idi agsubli ket naklaat laengen ta mapukpukaw ti microwave oven, slow cooker, laptop, pocket wi-fi ken ti tarakenna nga uken.
Agingga iti agdama ket awan pay laeng ti pamalatpatan dagiti otoridad no sadino a naglemmeng ti suspek.
ilo_Latn ilo_Latn ilo_Latn ilo_Latn ilo_Latn